Na temelju članka 23. Statuta Općine Žepče (''Službeni glasnik Općine Žepče'', broj: 4/09) i Odluke Vlade Federacije Bosne i Hercegovine o proglašenju nesreće uzrokovane pojavom koronavirusa broj: 408/20 od 16.03.2020.godine, Općinsko vijeće Žepče, na svojoj 35. sjednici, održanoj dana 28.05. 2020. godine. d o n o s i

**O D L U K U**

**o izmjeni Općinskih propisa u cilju osiguranja pomoći gospodarstvenicima**

**općine Žepče za ublažavanje posljedica nesreće uzrokovane pojavom koronavirusa**

 Članak 1.

 Utvrđuju se izmjene propisa donesenih Odlukama Općinskog vijeća Žepče u cilju ublažavanja posljedica nesreće uzrokovane pojavom koronavirusa i pomoći gospodarstvu općine Žepče.

 Članak 2.

 Oslobađaju se plaćanje naknade za vatrogastvo po Odluci o naknadama za vatrogastvo (''Sl.glasnik Općine Žepče'', broj: 1/14 i 7/17) za 2020.godinu svi poslovni subjekti kojima je bio zabranjen rad zbog posljedica nesreće uzrokovane pojavom koronavirusa.

 Članak 3.

 Oslobađaju se plaćanje Komunalne naknade zajedničke potrošnje po Odluci o komunalnoj naknadi zajedničke potrošnje (''Sl.glasnik Općine žepče'', broj: 4/10 i 3/13) za 2020.godinu svi poslovni subjekti kojima je bio zabranjen rad zbog posljedica nesreće uzrokovane pojavom koronavirusa.

 Članak 4.

 Oslobađaju se plaćanje pristojbe za korištenje komunalnih pogodnosti pri obavljanju djelatnosti prema istaknutoj tvrtki ili nazivu (taksa na firmu) za 2020. godinu po Odluci o plaćanju pristojbe za korištenje komunalnih pogodnosti pri obavljanju djelatnosti (''Sl.glasnik Općine Žepče'', broj:7/09, 1/13, 2/15 i 7/18) svi poslovni subjekti kojima je bio zabranjen rad zbog posljedica nesreće uzroko-vane pojavom koronavirusa, a ako su iste plaćene za tekuću godinu, biti će umanjene u 2021.god.

 Članak 5.

 Oslobađaju se plaćanja zakupa javnih površina u svrhu postavljanja ljetnih bašti u 2020.godini svi poslovni subjekti kojima je bio zabranjen rad zbog posljedica nesreće uzrokovane pojavom koronavirusa.

 Članak 6.

 Ova Odluka stupa na snagu danom donošenja, a primjenjivaće se od 01.04.2020.godine i objaviće se u ''Službenom glasniku Općine Žepče''.

Broj: 01-04-81/20 PREDSJEDAVAJUĆI

Datum, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23.Statuta Općine Žepče i članka 90. Poslovnika o radu Općinskog vijeća (''Službeni glasnik općine Žepče“ broj: 4/09) Općinsko vijeće Žepče na 35.sjednici održanoj 28.05.2020. godine, usvaja

|  |
| --- |
| **PLAN UPISA UČENIKA U SREDNJE ŠKOLE** |
| **ZA ŠKOLSKU 2020/2021. GODINU** |
|   |   | **KŠC "DONBOSCO"** | **SMŠ ŽEPČE** |
| ZVANJA/ZANIMANJA |  Stupanj | OPĆA GIMNAZIJA | TEHNIČKO-OBRT.ŠKOLA | NPiPna hrv.jeziku | NPiPna bos.jez |
| Opća gimnazija | IV. | 2 odjela |   |   | 1 odjel |
| Tehničar za mehatroniku/Elektrotehničar | IV. |   | 1 odjel (1/2+1/2) |   |   |
| Agroturistički tehničar  | IV. |   | 1 odjel |   |   |
| Elektroinstalater/ Elektromehaničar | III. |   | 1 odjel (1/2+1/2) |   |   |
| Zavarivač/Strojobravar | III. |   | 1 odjel (1/2+1/2) |   |   |
| Hotelijersko-turistički tehničar | IV. |   |   | 1 odjel |   |
| Medicinski tehničar/sestra | IV. |   |   | 1 odjel | 1 odjel |
| Prometni tehničar  | IV. |   |   | 1 odjel |  |
| Ekonomski tehničar-komercijalist EU VET | IV. |   |   |  | 1 odjel |
| Komercijalist/ekonomist | IV. |  |  | 1odj (1/2+1/2) |  |
| Tekstilni tehničar | IV. |  |  |  | 1 odjel |
| Automehatroničar | III. |   |   |  | 1 odjel |
| Automehatroničar/autolimar |  |  |  | 1odj (1/2+1/2) |  |
| Frizer | III. |   |   | 1 odjel | 1 odjel |
| Vozač motornih vozila | III. |   |   |   | 1 odjel |
| UKUPNO: |  | 2 odjela | 4 odjela | 6 odjela | 7 odjela |

|  |  |  |
| --- | --- | --- |
| ZVANJA |  | GLAZBENA ŠKOLA „KATARINA KOSAČA KOTROMANIĆ“ ŽEPČE |
| Glazbenik-gitarist | IV. | 1 odjel |
| Glazbenik- klavirist | IV. |
| Glazbenik- violinist | IV. |
| Glazbenik- flautist | IV. |
| Glazbenik- pjevač | IV. |
| Glazbenik- teoretičar | IV. |
| Glazbenik- harmonikaš | IV. |
| Glazbenik- trubač | IV. |
| Glazbenik- udaraljkaš | IV. |
| Glazbenik- klarinetist | IV. |

1. Odjeli su planirani sukladno važećim pedagoškim standardima od 18 učenika.
2. Prvi termini upisa u srednje škole općine Žepče počinju 22.06.2020.godine
3. Drugi termini upisa u srednje škole općine Žepče počinju 17.08.2020.godine.
4. Za raspisivanje natječaja za upis u Srednju školu, zadužuje se Služba za opću upravu i društvene djelatnosti općine Žepče.

Broj:01-34-82/20 PREDSJEDAVAJUĆI

Datum, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta Općine Žepče(„Sl. glasnik Općine Žepče“, broj: 4/09), Općinsko vijeće na svojoj 35.sjednici od 28.05.2020. godine d o n o s i

**O D L U K U**

**o kriterijima rangiranja investicionih projekata za izradu**

**Programa kapitalnih investicija općine Žepče**

**Članak 1.**

Ovom odlukom definiraju se kriteriji za ocjenjivanje investicionih projekata prikupljenih na osnovu prijedloga za investiranje i principi za njihovo bodovanje.

**Članak 2.**

Za svaki kriterij određen je bodovni sustav, a broj bodova koji svaki kriterij nosi dobija se množenjem težine, odnosno važnosti svakog kriterija sa mogućim bodovima koje investicioni projekta dobije po tom kriteriju.

**Članak 3.**

Prijedlozi/projekti za koji su uvršteni u Program kapitalnih investicija a za koje predlagač osigura vlastito financijsko učestvovanje, uz priložen dokaz, će biti stavljeni kao prioritet pri realizaciji.

**Članak 4.**

Kriteriji kojima će se vrednovati svaki investicioni projekt su sljedeći:

**1. Teritorijalna širina i korist (broj korisnika i teritorijalna zastupljenost)**

**Težina kriterija: 15**

Mogući bodovi:

- koristan za više od 10.000 stanovnika – 3

- koristan za više od 2.000 stanovnika – 2

- koristan za više od 300 stanovnika – 1

- koristan za manje od 300 stanovnika – 0

**2. Projekt potiče gospodarski/privredni razvoj i utiče na povećanje zaposlenosti**

**Težina kriterija: 20**

Mogući bodovi:

- projekt unapređuje poslovanje većeg broja investitora i zapošljava preko 50 radnika – 3

- projekt unapređuje poslovanje manjeg broja investitora i zapošljava preko 10 radnika – 2

- projekt je atraktivan za investitore – 1

- ne služi investitorima – 0

**3. Značaj projekta za općinski razvoj (građane)**

**Težina kriterija: 15**

Mogući bodovi:

- razvojni projekti – 3

- infrastrukturni projekti (put, voda, kanalizacija, rasvjeta) – 2

- ostali projekti – 1

- nema razvojni karakter – 0

**4. Povezanost sa Integriranom Strategijom razvoja općine**

 **Težina kriterija: 10**

Mogući bodovi:

- projekt je sadržan u mjerama i/ili projektnom dijelu strategije – 3

- projekt je sadržan u prioritetima ili strateškim ciljevima – 2

- projekt atraktivan i nije obuhvaćen strategijom – 1

- projekt nije usuglašen sa Integriranom strategijom razvoja – 0

**5. Projekt potiče društveni razvoj**

**Težina kriterija:15**

Mogući bodovi:

- projekt poboljšava životni standard – 3

- projekt poboljšava nivo kulturnog i turističkog razvoja – 2

- projekt povećava zaposlenost mladih i/ili žena – 1

- projekt ne utiče na društveni razvoj – 0

**6. Osiguranje sredstava izvan proračuna općine**

**Težina kriterija: 10**

Mogući bodovi:

- za projekt osigurane donacije – 3

- za projekt osigurano sufinanciranje privatnog investitora – 2

- za projekt moguće dobiti kreditna sredstva – 1

- projekt ne osigurava sredstva van općinskog proračuna – 0

**7. Ekološki utjecaj na okolinu / okoliš**

**Težina kriterija: 15**

Mogući bodovi:

- projekt podržava primjenu novih čistih tehnologija – 3

- projekt poboljšava stanje životne sredine – 2

- projekt nema negativan utjecaj za životnu sredinu – 1

- projekt ima negativan utjecaj na životnu sredinu – 0

**Članak 5.**

Ova Odluka stupa na snagu danom donošenja.

Broj: 01-04-83/20 PREDSJEDAVAJUĆI

Datum: 29.05.2020. godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta Općine Žepče („Službeni glasnik Općine Žepče“ broj 4/09), Općinsko vijeće na svojoj 35. sjednici od dana 28.05.2020.godine, d o n o s i

**O D L U K U**

**o načinu i proceduri ažuriranja Programa kapitalnih investicija općine Žepče**

**Članak 1.**

Ovom Odlukom utvrđuje se način i procedura ažuriranja Programa kapitalnih investicija općine Žepče (u daljnjem tekstu PKI).

**Članak 2.**

Program kapitalnih investicija općine Žepče izrađuje se za petogodišnje razdoblje od 2020.-2024. godine i ažurirat će se svake godine, do 30. studenog u godini koja prethodi proračunskoj godini, na način da svako naredno izdanje PKI obuhvata petogodišnji investicijski Program.

PKI je temelj za izradu kapitalnog dijela Proračuna za svaku narednu proračunsku godinu, koji će Općinsko vijeće usvajati na godišnjoj razini u okviru tekućeg proračuna.

**Članak 3.**

U okviru procesa ažuriranja PKI, izradit će se također Godišnji plan infrastrukturnog razvoja za svaku narednu proračunsku godinu, i Izvješće o implememntaciji PKI na godišnjem nivou.

Usvojeni Godišnji plan infrastrukturnog razvoja za svaku narednu proračunsku godinu bit će i sastavni dio Akcionog plana za provođenje Integrirane strategije razvoja općine Žepče za narednu godinu koji priprema Služba za gospodarstvo i financije Općine Žepče i usvaja ga OV Žepče.

**Članak 4.**

Proces ažuriranje PKI provodi Služba za gospodarstvo i financije općine Žepče u suradnji sa ostalim nadležnim općinskim službama, Razvojnom agencijom Žepče i Koordinacionim timom za izradu PKI, a u skladu sa Odlukom i Pravilnikom o radu Koordinacionog tima.

**Članak 5.**

Do 15. lipnja proračunske godine prikupljaju se prijedlozi za investiranje koji predstavljaju temelj za izradu PKI za narednu proračunsku godinu.

Prijedlozi za investiranje se prikupljaju iz **Baze projekata općine Žepče** kojom upravlja Razvojna agencija Žepče, u skladu sa Smjernicama za provedbu i praćenje Integrirane strategije razvoja općine Žepče i Procedure vođenja i korištenja Baze projekata općine Žepče koje su usvojene od strane Općinskog vijeća Žepče broj: 01-02-28/12.

Projekti u Bazi projekata općine Žepče se prikupljaju Javnim pozivom koji se objavljuje u skladu sa Smjernicama za provedbu i praćenje Strategije razvoja općine Žepče i Odlukom općinskog načelnika za prikupljanje projekata za PKI.

Prijedloge mogu podnositi:

* Građani općine,
* Općinski načelnik / Općinske Službe,
* Predstavnici privatnog sektora,
* Mjesne zajednice,
* Nevladine organizacije,
* Javne ustanove / Javna poduzeća,
* Lokalna razvojna agencija.

**Članak 6.**

Formu obrasca prijedloga za investiranje određuje Općinski načelnik i daje informacije o mjestima gdje su ti obrasci dostupni.

Naredna načela su obvezujuća za sve podnositelje prijedloga za investiranje:

* Prijedlog za investiranje može biti podnesen samo u formi u potpunosti ispunjenog obrasca,
* Nepotpuni prijedlozi neće biti razmatrani.
* Prijedlozi koje podnose pojedinci moraju imati suglasnost Mjesne zajednice na čijoj teritoriji bi se realizirao predloženi projekat.

**Članak 7.**

Do **1. listopada** godine koja prethodi narednoj proračunskoj godini, Služba za gospodarstvo i financije verificira i ažurira postojeću projekciju prihoda i rashoda kao i raspoloživih sredstava u općinskom proračunu, a zatim određuje raspoloživa sredstva predviđena za posljednju godinu narednog PKI.

Prije priprema narednog Programa kapitalnih investicija, Služba za gospodarstvo i financije u suradnji sa RAŽ-om, treba izraditi analizu mogućnosti inozemnog financiranja investicijskih projekata predloženih za naredni Program.

**Članak 8.**

Prijedlog ažuriranog PKI, prije usvajanja na sjednici OV, se dostavlja Lokalnom ekonomskom forumu (u daljnjem tekstu LEF) općine Žepče, koje je osnovano s namjerom provođenja javno-privatnog dijaloga u općini Žepče. LEF daje svoje mišljenje i preporuke na predloženi dokument i dostavlja ga Općinskom načelniku.

**Članak 9.**

Općinski načelnik priprema prijedlog narednog PKI, na temelju obrađenih prijedloga za investiranje i materijala koje je pripremila Služba za gospodarstvo i financije u suradnji sa Koordinacionim timom za izradu PKI, i mišljenja Lokalnog ekonomskog foruma općine Žepče, u skladu sa donesenim Procedurama i Odlukama izrade PKI.

Taj prijedlog PKI Općinski načelnik će podnijeti Općinskom vijeću do **30. studenog** godine koja prethodi narednoj proračunskoj godini.

**Članak 10.**

Odluka o usvajanju ažuriranog Programa kapitalnih investicija sadrži slijedeće:

* Investicijske troškove u okviru PKI, klasificirane prema proračunskim kriterijima i kodovima, te prema pojedinačnim investicijskim projektima, uzimajući u obzir dinamiku i plan troškova i klasificirane prema izvorima financiranja u ukupnoj visini troškova;
* Troškove obrade dugovanja nastalih u svrhu financiranja investicijskih projekata sadržanih u PKI, troškove na temelju jamstva i garancija koja je izdala Općina Žepče da bi se investirali investicijski projekti;
* Investicijske programe po pojedinačnim vrstama i skupinama općinskih projekata, kao i rangiranje investicijskih projekata obuhvaćenih tim programima, uzimajući u obzir odgovarajuća financijska ulaganja.

**Članak 11.**

Nakon što Općinsko vijeće usvoji Odluku o narednom Programu kapitalnih investicija, ona postaje temelj za izradu kapitalnog dijela Nacrta proračuna za slijedeću proračunsku godinu.

**Članak 12.**

Za izvršenje Odluke zadužen je Općinski načelnik.

**Članak 13.**

Ova Odluka stupa na snagu danom donošenja i ista će biti objavljena u „Službenom glasniku Općine Žepče“.

Broj:01-04-84/20 PREDSJEDAVAJUĆI

Datum, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta Općine Žepče(„Sl. glasnik Općine Žepče“, broj: 4/09), Općinsko vijeće na svojoj 35. sjednici od 28.05.2020. godine d o n o s i

**O D L U K U**

**davanju suglasnosti Službi za gospodarstvo i financije Općine Žepče za**

**prikupljanje, kompletiranje i preliminarno analiziranje podnesenih**

**prijedloga za investiranje u svrhu ispunjavanja osnovnih kriterija**

**Članak 1.**

Ovom odlukom daje se suglasnost Službi za gospodarstvo i financije Općine Žepče za

prikupljanje, kompletiranje i preliminarno analiziranje podnesenih prijedloga za investiranje u svrhu ispunjavanja osnovnih kriterija, kao i za obavljanje svih tehničkih poslova vezanih za izradu i implementaciju Programa kapitalnih investicija Općine Žepče za period 2020-2024.godine

**Članak 2.**

Ova Odluka stupa na snagu danom donošenja.

Broj: 01-04-85/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. Zakona o prostornom uređenju i građenju („Službene novine Zeničko-dobojskog kantona“, broj: 1/14) i članka 23. Statuta općine („Službeni glasnik općine Žepče“ broj: 4/09) Općinsko vijeće Žepče na 35. sjednici održanoj 28.05.2020.godine, donosi:

**O D L U K U**

**o usvajanju parcijalne izmjene**

**Regulacionog plana grada Žepče**

Članak 1.

Ovom Odlukom usvaja se parcijalna izmjena Regulacionog plana grada Žepče usvojenog Odlukom SO-e broj: 01-023-85/77 od 10.03. 1977. godine, objavljen u („Službenom glasniku općine Žepče“ broj: 1/77) ).

Članak 2.

Parcijalna izmjena Regulacionog plana grada Žepče, obuhvata zemljište u ulici Prva u Žepču, na kome je izgrađen stambeno-poslovni objekt, zemljište označeno sa kč. broj:318 upisano u P.L. br.348. KO Žepče-grad površine P=320 m2, posjednik 1/1 Senada (Muharem) Mufti sa adresom stanovanja u ul Husein kapetana Gradaščevića br. 7 u Zavidoviću, u svrhu: Izmjena namjene iz stambeno-poslovne u stambenu namjenu objekta i dogradnja i nadogradnja postojećeg objekta.

 Članak 3.

Parcijalnom izmjenom definiraju se urbanističko-tehnički uvjeti:

* Oblik i veličina urbanističko-građevinske parcele su nepromijenjeni
* Regulaciona linija se preklapa s granicama parcele
* Urbanistički projekt potvrđuje izgrađeni objekt kao i dogradnju i nadogradnju postojećeg objekta

 Članak 4.

Urbanistički projekt broj: 3E-6-336/18 urađen od strane Nositelja izrade dokumenta TING d.o.o činit će sastavni dio Regulacionog plana grada Žepče usvojenog Odlukom SO-e broj: 01-023-85/77 od 10.03. 1977. godine, objavljen u („Službenom glasniku općine Žepče“ broj: 1/77) ).

 Članak 5.

O provođenju ove Odluke i usklađivanje izrade planske dokumentacije sa propisima nadležna je Služba za prostorno uređenje i građenje općine Žepče

 Članak 6.

Ova Odluka stupa na snagu danom donošenja, a objavit će se u „Službenom glasniku općine Žepče“.

Broj: 01-19-86/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. Zakona o prostornom uređenju i građenju („Službene novine Zeničko-dobojskog kantona“, broj: 1/14) i članka 23. Statuta općine („Službeni glasnik općine Žepče“ broj: 4/09) Općinsko vijeće Žepče na 35. sjednici održanoj 28.05.2020.godine, donosi:

**O D L U K U**

**o usvajanju parcijalne izmjene**

**Regulacionog plana grada Žepče**

Članak 1.

Ovom Odlukom usvaja se parcijalna izmjena Regulacionog plana grada Žepče usvojenog Odlukom SO-e broj: 01-023-85/77 od 10.03. 1977. godine, objavljen u („Službenom glasniku općine Žepče“ broj: 1/77) ).

Članak 2.

Plan parcijalne izmjene Regulacionog plana grada Žepče obuhvaća zemljište u ul. Stjepanja Radića označeno sa:

* br.408 - zv.„Kuća i dvorište“, kuća i zgrada, dvorište, posjednik 1/1 Maja (Duško) Spajić,upisano u P.L. 251 KO Žepče-grad, P=135m2
* br.406/1 - zv. „Kuća“, kuća i zgrada, posjednik 1/1 Stjepan Mrkonjić, upisano u P.L.193, K.O. Žepče-grad, P=95m2
* br.407/2 - zv. „Bašta“ , oranica/njiva 2 klase; oranica /njiva 1klase, posjednik 1/1 Stjepan Mrkonjić, upisano u P.L.193, K.O. Žepče-grad, P=223m2
* br.407/1 - zv. „Za kućom“ , oranica/njiva 3; ostalo neplodno zemljište, posjednik 1/1 Stjepan Mrkonjić, upisano u P.L.193,K.O. Žepče-grad, P=310m2

U svrhu realizacije krajnjeg cilja, da se na parceli k.č. 408 K.O. Žepče-grad gradi stambeno-poslovni objekt, prethodno je potrebno povećati dimenzije parcele i stvoriti realnije uvjete za gradnju. Na parcelama oznake k.č.406/1; 407/1 i 407/2 K.O. Žepče grad potrebno je izvršiti cijepanje tako da dijelovi odcijepljenih parcela zajedno sa k.č. 408 čine jednu urbanističko - građevinsku parcelu.

 Članak 3.

Parcijalnom izmjenom definirani su urbanističko-tehnički uvjeti:

* Oblik i veličina urbanističko-građevinskih parcela su promjenjene
* Regulaciona linija se preklapa s granicama novoformiranih parcela
* Planom parcelacije na novoformiranoj građevinskoj parceli predviđa se izgradnja stambeno-poslovnog objekta – mirna djelatnost i stanovanje

 Članak 4.

Plan parcelacije broj: 03-19-4-231/20 urađen od strane Nositelja izrade dokumenta (Služba za graditeljstvo i prostorno uređenje) činit će sastavni dio Regulacionog plana grada Žepče usvojenog Odlukom SO-e broj: 01-023-85/77 od 10.03. 1977. godine, objavljen u („Službenom glasniku općine Žepče“ broj: 1/77) ).

 Članak 5.

O provođenju ove Odluke i usklađivanje izrade planske dokumentacije sa propisima nadležna je Služba za prostorno uređenje i građenje općine Žepče

 Članak 6.

Ova Odluka stupa na snagu danom donošenja, a objavit će se u „Službenom glasniku općine Žepče“.

Broj: 01-19-87/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće Žepče je na svojoj 35. sjednici održanoj 28.05.2020.godine donijelo

**Z A K LJ U Č A K**

1. Općinsko vijeće Žepča prihvata Informaciju - periodično financijsko izvješće Proračuna Općine Žepče za period 01.01.-31.03.2020.godine.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj: 01-04-88/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 35. sjednici održanoj 28.05.2020. godine je donijelo

**Z A K LJ U Č A K**

1. Usvaja se Izvješće o radu JP ''Komunalno''d.o.o. Žepče za 2019.godinu i plan rada za 2020.godinu
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj: 01-19-89/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 35. sjednici održanoj 28.05.2020.godine donijelo

**Z A K LJ U Č A K**

1. Usvaja se Izvješće o radu JU ''Centar za socijalni rad'' Žepče za 2019.godinu.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj: 01-31-90/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 35. sjednici održanoj 28.05.2020.godine je donijelo

**Z A K LJ U Č A K**

1. Usvaja se Izvješće o radu i poslovanju JU ''Dom kulture'' Žepče za 2019.godinu.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj: 01-36-91/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 35. sjednici održanoj 28.05.2020.godine donijelo

**Z A K LJ U Č A K**

1. Usvaja se Izvješće o radu JU ''Opća biblioteka'' Žepče za razdoblje od 01.01. do 31.12.2019. godine.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj: 01-36-92/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 35. sjednici održanoj 28.05.2020.godine donijelo

**Z A K LJ U Č A K**

1. Usvaja se Izvod iz Zapisnika sa 34. sjednice Općinskog vijeća održane 23.04.2020.godine.
2. Ovaj Zaključak stupa na snagu danom donošenja i objavit će se u Službenom glasniku Općine Žepče.

Broj: 01-04-93/20 PREDSJEDAVAJUĆI

Žepče, 29.05.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

**S A D R Ž A J**

* Odluka o izmjeni općinskih propisa u cilju osiguranja pomoći gospodarstvenicima općine Žepče za ublažavanje posljedica nesreće uzrokovanje pojavom koronavirusa
* Plan upisa učenika u srednje škole za školsku 2020/2021. godinu
* Odluka o kriterijima rangiranja investicionih projekata za izradu Programa kapitalnih investicija općine Žepče
* Odluka o načinu i proceduri ažuriranja Programa kapitalnih investicija općine Žepče
* Odluka o davanju suglasnosti Službi za gospodarstvo i financije Općine Žepče za prikupljanje, kompletiranje i preliminarno analiziranje podnesenih prijedloga za investiranje u svrhu ispunjenja osnovnih kriterija
* Odluka o usvajanju parcijalne izmjene Regulacionog plana grada Žepče po zahtjevu Senade (Muharem) Mufti
* Odluka o usvajanju parcijalne izmjene Regulacionog plana grada Žepče po zahtjevu Maje (Duško) Spajić i dr.
* Zaključak-broj:01-04-88/20
* Zaključak-broj:01-19-89/20
* Zaključak-broj:01-31-90/20
* Zaključak-broj:01-36-91/20
* Zaključak-broj:01-36-92/20
* Zaključak-broj:01-04-93/20